OpenLLM-France/wikimedia huggingface dataset:
# Eudalio Arriaga

Eudalio Eulises Arriaga Blandón (1975eko irailaren 19a) kolonbiar futbolari ohia da, aurrelari gisa jokatu zuena.

## Karrera

Turbon (Antioquia) jaioa, Arriaga futbol profesionalean jokatzen hasi zen Envigadorekin. Ligan debuta egin zuen Gabriel Jaime Gómez entrenatzailearen gidaritzapean, eta bigarren zatiko ordezko gisa aritu zen Deportivo Caliren aurka 1995eko martxoaren 23an. Ligako lehen gola sartu zuen América de Caliren aurka 1996ko martxoaren 11n.
Arriagak Kolonbiako hainbat klubetan jokatu zuen Juniorra barne, non 100 partida baino gehiago jokatu zituen. Mexikon ere jokatu du Puebla, Ekuadorko Barcelona Sporting Club, Uruguaiko Danubio eta Peruko Universidad San Martín taldeekin. Ospetsua da korrika egiteko bere ibilaldi bereziagatik, bere hanka bat bestea baino laburragoa baita, Garrincha futbolaren kondairaren antzekoa, hainbat narratzailek "Bamboleo" deitzen baitzion.
Arriagak 14 aldiz jokatu zuen Kolonbiako selekzioarekin 2001 eta 2004 artean. 2001ean Amerikako lehen Kopa irabazi zuen Kolonbiako selekzioko parte izan zen.

## Erreferentziak

* ↑ (Gaztelaniaz) Meluk, Gabriel; Ascencio, Jose Orlando. (12 November 1998). PROHIBIDO METER LA PATA. El Tiempo.

## Kanpo estekak

* (Ingelesez) Eudalio Arriaga, Soccerway webgunean
* Datuak: Q2560154
# Eudes des Pins

Eudes des Pins, Odo de Pins edo Odon de Pins (Frantzia, 1212 – Limasol, 1296ko martxoaren 24a) Ospitaleko Zaldunen 23. Maisu Handia izan zen 1294tik hil zen arte. Ordenaren kuartel nagusia Limasolera eraman zuen.
1273ko urriaren 7an, Ordenako pixoihal izendatu zuten, eta 1287ko abenduaren 28an mariskal. 1294an Maisu Handia aukeratu zuten.
1295ean, Boniface de Calamandrana eta Guillaume de Villaret zaldunek Bonifazio VIII.a Aita Santuari Ordenaren gobernua erreformatzeko eta zazpi kideko kontseilu iraunkor bat sortzeko eskatu zioten, Maisu handiari laguntzeko, bere ekintzak kontrolatzeko eta bere erabakiak partekatzeko. Aita Santuak bere akatsak zuzentzeko eta Ordenako interesak defendatzeko agindu zion Pinsi. Bonifaziok agindu zion Pinsi gortean agertzeko, aginduak ez betetzeagatik, baina Maisu handia hil egin zen ontziratu aurretik.
* Datuak: Q652995
* Multimedia: Eudes du Pin / Q652995
# Eudemonismo

Eudemonismoa Aristotelesek sortutako korronte etikoa da. Korronte etiko horren helburua zoriontasuna lortzea da. Etimologikoki eudaimonia (εὐδαιμονία evðaimoˈnia) antzinako grezierazko hitzetik dator, "εὐ" (on) eta "δαίμων" daimon edo jainko txikia hitzen lotunea dena, euskaraz zorion esan nahi duena. Hedonismo, estoizismo eta utilitarismorekin batera filosofiaren korronte klasiko nagusiak osatzen du.

## Kanpo estekak

* Datuak: Q318401
# Eudaimonia

Eudaimonia grezierazko termino bat da, oro har, zoriontasun, ongizate edo bizitza on gisa itzulia; "giza loraldia" edo "oparotasuna" ere proposatu izan da, itzulpen zehatzago gisa.
Etimologikoki, "eu" ("ona") eta "daimon" ("espiritu") hitzek osatzen dute. Kontzeptu nagusia da Greziako etika eta filosofia politiko klasikoan, "aretē", "bertutea" edo "bikaintasuna" eta "phronesia" terminoekin batera, askotan "jakinduria praktiko edo etiko" gisa itzulia. Aristotelesen lanetan, eudaimoniak giza ongizate handiena adierazten du. Hori lortzea izango litzateke filosofia praktikoaren helburua, proiektu filosofiko bat sortzen duena, benetan zer den eta nola lor daitekeen ikertu (eta esperimentatu) nahi duena.
Izaeraren bertutearen (ēthikē aretē) eta zoriontasunaren (eudaimonia) arteko loturari buruzko eztabaida etika zaharraren kezka nagusietakoa da, eta desadostasun ugari ditu. Horren ondorioz, eudaimonismo mota asko daude. Aristoteles eta estoikoak dira eragin handieneko bi forma. Aristotelesek uste du bertutea eta haren praktika direla eudaimoniaren osagai garrantzitsuena, baina kanpoko ondasunen garrantzia ere onartzen du, hala nola osasuna, aberastasuna eta edertasuna. Aitzitik, estoikoek (estoizismo zaharra) uste dute bertutea beharrezkoa eta nahikoa dela eudaimoniarentzat, eta, beraz, ukatzen dute kanpoko ondasunen beharra.

## Erreferentziak

* ↑ Daniel N. Robinson. (1999). Aristotle's Psychology. Published by Daniel N. Robinson. ISBN 0-9672066-0-X ISBN 978-0967206608
* ↑ Rosalind Hursthouse. (18 de julio de 2007). Virtue Ethics. Stanford Encyclopedia of Philosophy.
* ↑ Verena von Pfetten. (4 de septiembre de 2008). 5 Things Happy People Do. Huffington Post.

## Kanpo estekak

* Datuak: Q1771260
* Multimedia: Eudaimonia / Q1771260
# Eudald Serra

Eudald Serra Güell (Bartzelona, 1911ko maiatzaren 1a - Bartzelona, 2002ko urriaren 7a) kataluniar eskultore eta etnologoa izan zen.

## Bizitza

Sorterriko Arte eta Lanbideen Eskolan egin zituen ikasketak. Ondoren Italia eta Parisa bidaiatu zuen, eta 1932an Berlin, Varsovia, Mosku eta Leningrado bisitatu zituen. 1934an bakarkako lehen erakusketa egin zuen, Bartzelonan tradizio figuratiboari jarraituz egindako marrazki eta eskulturekin, eta harrezkero abangoardismoari jarraitu zion, tankera surrealistako eta dada joerako lanekin, material eta gauzaki bitxiez osaturiko obrekin. Obra horiek Escultores erakusketan aurkeztu zituen, 1935ean. Urte hartan bertan Japoniara aldatu zen; han hartu zuen bizitokia eta lantegi txiki bat antolatu zuen.
Espainiako Gerra Zibilaren ondoren Kataluniara itzuli zen, baina 1948az gero Bartzelona, Japonia eta ekialdeko beste herrialde batzuetan hara-hona ibili zen; horrela, Serraren obran nabarmena da ekialdeko artearen eragina, ekialdeko herrialdeetara egindako bidaia ugarien eraginez. 1949an Altamirako Eskola deritzon abangoardia taldearekin bat egin zuen.
Garrantzi handiko lana egin zuen Serrak eskultura surrealistaren alorrean, material, molde eta testura berrien ikerketari dagokionez batez ere, adibidez Escultura (1934) eta Guitarras (1934) eskulturetan, edo metal-ehunez eta beira-paperez egindako collage batean; dena dela, 1936 aurreko bere lan gehienak galduak dira. Erakusketa asko egin ditu hainbat herritan, bai bakarka (Tokio, Kobe, Bartzelona, New York, Madril eta abarretan) eta bai taldean (Kobe, Bartzelona, Madril, Veneziako eta Sao Pauloko Biurtekoak, Santander, eta abar).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Subirach, J.M., L'escultor Eudald Serra, raco.cat
* ↑ Eudald Serra Güell, Gran Enciclopèdia Catalana. enciclopedia.cat
* Datuak: Q3754232
* Multimedia: Eudald Serra / Q3754232
# Forodwaith

Forodwaith, Tolkienen legendariumean eta Eraztunen Jaunaren eranskinetan, Erdialdeko Lurraldearen iparraldeko eskualde handi bat da, baita bertan ziren biztanleena ere. Bertako klima gogorra, Melkorrek ezarri eta Sauronek jarraitu zuen. Haserrearen Gerra eta munduaren zatitzearen ondoren, eskualde hau, Forochel bezala ezagutzen hasi zen, izen hori zuen izotzezko badiagatik.
Bertako biztanleei, ondoren, Lossoth deitu zitzaien. Jende xaloa ziren, lerak animalia hezurrekin eraikitzeko gai. Hara ihes egin zuen Fornosteko azken erregea izan zen Arveduik, eta han hondoratu zen, itzuleran hegoalderantz eraman behar zuen itsasontzia, horrela, Iparraldeko bi Palantirrak galduz (Annuminas eta Amon Sûlekoa).

## Kanpo estekak

* Datuak: Q2363061
# Foro Boarioa

Foro Boarioa (latinez: Forum Boarium edo Bovarium), Tiber ibaiaren ezkerraldeko ibarrean zegoen Antzinako Erromako toki bat zen, Aventino eta Kapitolio muinoen artean. Foro Boario bezala, toki berean zegoen plaza bat ere ezagutzen zen, non animalia merkataritza egiten zen.

## Deskribapena

Aipaturiko eremuaren mugak honako hauek ziren: Zirku Nagusia hego-mendebaldean, Velabroa ipar-mendebaldean, non Janoren Arkua eta Argentarioen Arkua aurkitzen ziren, azken hau, eremurako sarrera zen ate monumental bat, Vicus lugariusa, Kapitolioaren maldara iparraldean, Tiber ibaia mendebaldean eta Aventinoa hegoaldean. Tokia, VIII (Forum Romanum) eta XI (Circus Máximus) augustoar eskualdeen artean banatua zegoen.
Antzinako hiriko azokagunea zen, Tiber ibaiaren harana zeharkatzen zuten bideek bat egin zuten tokian, eta Etruria Campaniarekin lotzen zuten bideek bat egiten zuten tokian kokatua, lehena etruriarrek domeinatutakoa eta bigarrena greziarrek. Bide elkarketa honetan, Tibertar Uhartea dago, zeharkatzeko erraza, eta, neurri batean, Erroma, dagoen tokian egotearen arduraduna dena. Inguru honetatik sarri ibiltzen ziren greziar merkatariak jada Erromaren sorreraren garaian, K.a. VIII. mendearen erdialdean. Ibaiaren ibarrak, Erromaren ibai portua eratzen zuen (portus Tiberinus), gainontzeko ingurua bezala, atzerritarrentzat irekia zegoena, eta, beraz, hiriaren perimetrotik kanpoalderakotzat hartua, eta Serviar Harresietatik kanpo kokatua. Hemen, oso antzinako santutegi bat zegoen, Herkulesen aldare nagusia, hasiera batean, Melkart jainko feniziarrarekin lotutako jainko bati eskainia, eta, ondoren, Herkulesi.
Monarkiaren garaian, Sublizio Zubia eraikitzen da, zurezkoa, Anko Martzioren erregealdian, Servio Tuliok, bere erregealdian, eta Pyrgi etruriar itsas hiriko santutegi baten imitazio gisa, Fortuna eta Mater Matutaren omenezko bigarren tenplu bat eraikitzea agintzen duelarik (tenplu honen hondarrak, San Omobonoko gune sakratuan egindako indusketetan argitara eman direlarik).
Azoka zein Tiberreko portuak, denbora luzez jarraitu zuten hiriko perimetrotik at, ibaitik urrutien dagoen zatia, K.a. IV. mendean egindako harresien zabalkuntzaren barnean hartua den arren, Puerta Trigemina delakoa irekitzen zen tokian. Toki honetan gertatzen da, K.a. 212an, gladiadoreen arteko lehen borroka, Marko Giunio Bruto Peraren omenezko hil jokoen zati bezala.
Toki berean kokatua izan zen zezen bat irudikatzen zuen brontzezko estatua bat. Eskultura, Eginako konkistatik zetorren, Publio Sulpizio Galbaren eskutik, K.a. 210ean. Foro Boarioa, ziur aski bere izaera eta kokapenagatik, K.a. 213, K.a. 203 eta K.a. 196an suteen biktima eta K.a. 363, K.a. 202, K.a. 193 eta K.a. 192an uholdeen biktima izan zen. Tokian, zenbait gurtza eraikin zeuden: Jada aipatutako Herkulesen Aldare Nagusia, Matuta eta Fortunaren omenezko tenpluak kasu. Baita Portunusen Tenplua ere.

## Kanpo estekak

* Datuak: Q283650
* Multimedia: Foro Boario (Rome) / Q283650
# Foro Soziala

Foro Soziala edo Foro Sozial Iraunkorra edo Bake Prozesua Indartzeko Foro Soziala Euskal Herriko hainbat norbanakok eta erakunde anitz eta pluralek batera nazioarteko erakundeekin elkarlanean burututako ekimen bat zen. Haren xedea bake prozesua bultzatze arren euskal gizartearen parte-hartzea sustatzea izan zen. 2023ko martxoan VI kongresua antolatu zuten eta hor bukatu zen taldearen ibilbidea, euskal preso politiko guztiak Euskal Herriratu ondoren.
Bi helburu nagusi zituen: batetik, bakea eraikitzeko prozesua babestea, eta bestetik, azken urteetan bizi izandako indarkeria zikloaren ondorioen konponbidea errazten laguntzea.

## Partaideak

2022an, gizarte zibileko 17 eragile hauek hartzen zuten bertan parte:
* Sindikatuak: ELA, LAB, CCOO, Steilas, eta ESK
* Bakearen defentsan lanean diharduten eragileak: Ahotsak, Bake Bidea, Baketik, eta Bakea eta Duintasuna
* Gatazka deritzonaren ondorioak gainditzeko lanean diharduten eragileak: Sare, Etxerat, eta Egiari Zor Fundazioa
* Memoriaren alorrean lanean diharduten eragileak: Gernika Batzordea
* Mugimendu feminista: Bilgune Feminista
* Bestelakoak: Herri Eliza, Antxeta Irratia, eta Hitz&Hitz

## Historia

Dinamika hau 2016ko ekainean jarri zen martxan, abiapuntuko erreferentzia izan ziren 2013an Iruñean eta Bilbon antolatu zen lehen Foro Sozialetik ondorioztaturiko 12 gomendioak, honako bost ardatzetan laburbildu daitezkeenak:
* Oinarrizko adostasunak eraikitzea bake prozesuaren erronka nagusiei aurre egiteko.
* Desegite eta armagabetze prozesu bat diseinatzea, garatzea eta aurrera eramatea.
* Presoen eta iheslarien berrintegrazioa erraztea.
* Giza eskubideak sustatzea eta bermatzea.
* Egia eta memoria babestea, iraganari zintzotasunez aurre egiteko eta etorkizuneko bizikidetzarako oinarriak ezartzeko.
Orduz geroztik, Foro Sozial Iraunkorra erreferente garrantzitsua izan da euskal bake prozesuan emandako aurrerapausoei dagokienez, hala nola, bi hauek:
* ETAren armagabetze zibila eta desegitea, nazioarteko komunitateak egiaztatua.
* Orain gutxira arte imajinatu ezin zitezkeen adostasun politiko, sindikal eta sozialen eraikuntza. Batetik, indarkeria adierazpen guztien biktimek egia, justizia eta erreparazioa izateko duten eskubidearen inguruan. Eta, bestetik, salbuespenezko espetxe politikaren fasea gainditzeko eta presoei politika normalizatua aplikatzeko premiaren inguruan.
2023ko martxoan VI kongresua antolatu zuten eta hor bukatu zen dinamikaren ibilbidea, euskal preso politiko guztiak Euskal Herriratuta. Foro Sozial Iraunkorrak berretsi egiten du aurrerantzean lanean jarraitzeko konpromisoa, korapilo horiek askatzen laguntzeko eta bizitakoa etorkizunean berriro ez errepikatzeko.

## Erreferentziak

* ↑ Martin, Xabier. «Presoen gizarteratzea «galaraziko ez duen lobbya»» Berria (Noiz kontsultatua: 2023-05-10).
* ↑ «https://twitter.com/ForoSoziala/status/1639239667936624640?s=20» Twitter (Noiz kontsultatua: 2023-05-10).

## Ikus, gainera

* Aieteko Adierazpena
* Bake artisauak edo Bakegileak
* Nazioarteko Egiaztatze Batzordea

## Kanpo estekak

* Bake Prozesua Indartzeko Foro Sozialaren webgunea (Gaztelaniaz) (Ingelesez)
* @forosoziala kontua Twitterren
* Datuak: Q31187836
# Foro obalatua (Gerasa)

Foro obalatua Jordaniako Gerasa hirian dagoen obalo forma duen erromatar garaiko plaza da, etenik gabeko arkitrabea sostengatzen duten zutabe jonikoek inguratutakoa.

## Deskribapena

90 metro luze eta 80 metro zabal da gutxi gorabehera. Erromatar arkitekturan oso irtenbide originala da bere obalo forma. Ikerlari batzuen esanetan, irtenbide arkitektoniko honekin ipar-hego ardatz nagusi kolomatua (cardo maximus) Zeusen tenpluarekin (edo bere aurrekoarekin) lotu nahi zen. Plazaren iparraldeko muturrean Cardo Maximus hasten da, antzinako hiriko kale kolomatu nagusia.
Plaza bera, zutabe jonikoekin, II. mendearen hasieran eraiki zen. Plaza inguratzen duten 56 zutabe joniar berreraikiak bikainak dira, eta bere erdigunea kareharriz eta harri zuriagoko beste bloke batzuez zolatua dago. Zoladura beranduago egin zen eta oso konplexua izan zen, 6 eta 8 metro arteko azpiegitura eraiki behar izan baitzen depresio bat konpentsatzeko.

## Funtzioa

Zeusen santutegia hiri erromatarraren plan ortogonalean sartzen ez zenez, foro obalatuak (Zeusen santutegitik hego-mendebaldera) funtzio integratzailea izan zuen, hiri-plangintzari dagokionez.
Betebeharrei buruz, berriz, ez dago argi bere funtzioa. Uste da merkatua edo bilera lekua izan zitekeela, nahiz eta ikerle batzuk esan sakrifizioak egiteko gunea litzatekeela, tenpluarekin harremanduna, plazaren erdian egitura errektangular baten hondarrak baitaude, garai batean erromatar estatua baten euskarri izan zitekeena, mende bat geroago iturri bihurtua izan zena, edo sakrifiziotarako aldarea.

## Kanpo estekak

* Datuak: Q105665786
* Multimedia: Oval Forum (Jerash) / Q105665786
* ↑ Lichtenberger, Achim (2008): Artemis and Zeus Olympios in Roman Gerasa and Seleucid religious policy, in: T. Kaizer (ed.), The Variety of Local Religious Life in the Near East in the Hellenistic and Roman Periods. RGRW 164; Leiden – Boston, 133-153 or..
# Foro (internet)

    Artikulu hau eztabaidagune elektronikoari buruzkoa da; beste esanahietarako, ikus «Foro (argipena)».
Foroa, interneten, pertsonek gai jakin baten inguruan beren iritziak eman eta argitaratzen dituzten online eztabaidagune asinkronoak dira. Foroak arautuak daude. Maiz, hierarkia bat dute, adibidez, parte-hartzaile arruntak eta foroaren funtzionamendua erregulatzen duten moderatzaileak daude.
Bestalde, aplikazio hauek gaien eta eztabaiden arabera kategorizatuak egon ohi dira.

### Foroen sailkapena

* Foro babestua (edo pribatua): hemen ezinezkoa da parte hartzea erregistratu gabeko erabiltzaileentzat. Hau da, norbaitek mezuak bidali edo iruzkinak egin nahi baditu, lehenik erregistratu egin behar da. Edo gonbita jaso.
* Foro publikoa: Foro publikoan edonork parte har dezake erregistratu gabe. Denek irakurri eta bidal ditzakete mezuak.
Foro iraunkorra: gai bat lantzeko mugarik gabe ezartzen dena da.
Komunikazioaren bat-batekotasunari begira, foroak honela sailka daitezke:
* Sinkronoa. Zuzenean eztabaidatzen denean. Txandaka baina denbora jarraituan.
* Asinkronoa. Parte hartzaileek beren mezuak argitaratu egiten dituzte eta erantzunak handik ordu edo egun batzuetara jaso daitezke.

## Ikus, gainera

* Posta-zerrenda
* Yahoo! Groups

## Kanpo estekak

* Lemmy.eus Gai jakin batzuei buruz eztabaidatzeko, galdetzeko, erantzuteko, zenbait foro publiko eta asinkrono.
* Datuak: Q168210
* Multimedia: Internet forums / Q168210
# Evernia prunastri

Evernia prunastri liken frutikoloso espezie bat da, Parmeliaceae familiakoa. Ipar hemisferioko baso hostozabaletan aurkitzen da, Ipar Amerikan eta Europa mendebalde eta erdialdean. Euskal Herrian ere aurkitzen da.

## Habitata

Zuhaitzen enbor eta adarretan hazten da. Haritza eta haren familiakoetan aurkitzen da normalean baina izei eta pinuetan ere ikus daiteke. Multzo handiak osatzera iristen da.

## Deskribapena

Oreinaren adarren antzeko egitura du. Zurtoina motza, zapala eta oso adarkatua da. Adarrak nahiko bihurrituak ditu. Lehor dagoenean kolore berde edo zuri-berdexka izaten du eta azala latza izaten du. Hezetasuna duenean oliba kolorekoa edo berde-horixka izaten da eta gomaren ehundura hartzen du.

## Erabilera

Lurringintzan asko erabiltzen da. Europa osoan batu eta Frantzia hegoaldeko Grasse herrira esportatzen da, han ateratzen dituzte liken honen konposatu lurrintsuak eta esentziak. Pinuetan hazten den likenak trementina usaina du eta lurringintzako hainbat konposatu sortzeko oso baliotsua da.
Larruazal sentikorra dutenek ez dute Evernia prunastri likena ukitu behar.

## Erreferentziak

* ↑ (Ingelesez) «Evernia prunastri (L.) Ach.» www.gbif.org (Noiz kontsultatua: 2024-07-01).
* ↑ «herbarium» www.plantasyhongos.es (Noiz kontsultatua: 2024-07-01).
* ↑ (Ingelesez) «Atlas of Perfumed Botany» MIT Press (Noiz kontsultatua: 2024-07-01).
* ↑ (Ingelesez) Racine, Ph.; Hartmann, V. E.; D'Audiffret, Y. Tollard. (1980-12). «Antioxidant properties of wax from Yugoslavian oakmoss ( Evernia prunastri )» International Journal of Cosmetic Science 2 (6): 305–313. doi:10.1111/j.1467-2494.1980.tb00259.x. ISSN 0142-5463. (Noiz kontsultatua: 2024-07-01).
* ↑ «Survey of chemical substances in consumer products, 78 – Survey and health assessment of chemical substances in massage oils – 7 Safety assessment» www2.mst.dk (Noiz kontsultatua: 2024-07-01).

## Kanpo estekak

* Datuak: Q904074
* Multimedia: Evernia prunastri / Q904074
* Espezieak: Evernia prunastri
# Evershed (kraterra)

Evershed kraterra Ilargiko talka-krater bat da. LQ02 lau-angelukoan dago. 65,3 kilometroko diametroa du. Izena John Evershedren omenez darama.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q630865
* Multimedia: Evershed (crater) / Q630865
# Everode

Everode Alemaniako udalerria da. Saxonia Beherea estatuan dago, [[Hildesheim barrutia|Hildesheim]] barrutian. 2014an 464 biztanle zituen 6,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q555630
* Multimedia: Everode / Q555630
# Everton Stadium

Everton Stadium, Ingalaterrako Liverpool hirian eraikitzen s ari den futbol estadio bat da, Vauxhall barrutian. Everton Football Club taldearen egoitza izango da.
2021eko abuztuan eraikitzen hasi zen eta 2025ean amaitua egotea aurreikusi da. 52.888 lagunentzako edukiera izango du eta Goodison Park estadioa ordezkatuko du.
* Datuak: Q29347805
* Multimedia: Everton Stadium / Q29347805
# Everton (Missouri)

Everton Missourieko hiri bat da. Dade konderrian kokatua dago. 2010ean 319 biztanle zituen, 0,89 kilometro koadrotan banatuta.

## Ikus, gainera

* Dade konderria

## Kanpo estekak

* Datuak: Q953351
# Every Day (2018ko filma)

Every Day 2018ko Michael Sucsy estatubatuar zinema zuzendariaren amodiozko filma da.

## Sinopsia

Oharra: Atal honek istorio osoa edo amaiera argitzen du.
Rhiannon 16 urteko neska bat da, eta maitemindurik dago "A" izeneko espiritu misteriotsu batekin. Espiritua gorputz ezberdin batean esnatzen da egunero. Elkarrekiko lotura estua dute biek, eta harremanari eusten saiatuko dira, jakin gabe egun bakoitzak zer ekarriko dien. Azkenean, erabaki bat hartu beharko dute.

## Aktoreak

* Angourie Rice: Rhiannon
* Justice Smith: Justin
* Jeni Ross: Amy
* Lucas Jade Zumann: Nathan
* Rory McDonald: David
* Katie Douglas: Megan
* Jacob Batalon: James
* Ian Alexander: Vic
* Sean Jones: George
* Colin Ford: Xavier
* Jake Sim: Michael
* Nicole Law: Kelsea
* Karena Evans: Hannah
* Owen Teague: Alexander
* Hannah Richardson: Katie

## Erreferentziak

* ↑ «Film Sinopsia» Berria 2018-04-26 CC BY-SA 4.0 lizentziapean.

## Kanpo estekak

* Datuak: Q39070612
# Every Breath You Take

Every Breath You Take (euskaraz Hartzen duzun edozein arnas hats) The Police rock talde ingelesak 1983an Synchronicity bildumaren barnean kaleratu zuen abestia da.

## Kanpo estekak

* The Police taldearen Every Breath You Take abestiaren bideoklipa entzungai eta ikusgai (Ingelesez)
* Datuak: Q1330171
# Every Secret Thing (filma)

Every Secret Thing 2014ko Amy J. Berg estatubatuar zinema zuzendarien thrillerra da.

## Sinopsia

Oharra: Atal honek istorio osoa edo amaiera argitzen du.
1993an, hamaika urteko bi umek James Burger bi urteko haur txikia hil zuten Liverpoolen. Gertakariak Britainia Handiko gizartea gogor astindu zuen.

## Aktoreak

* Diane Lane: Helen Manning
* Elizabeth Banks: Detective Nancy Porter
* Dakota Fanning: Ronnie Fuller
** Eva Grace Kellner: Young Ronnie Fuller
* Danielle Macdonald: Alice Manning
** Brynne Norquist: Young Alice Manning
* Nate Parker: Kevin Jones
* Common: Devlin Hatch
* Colin Donnell: Paul Porter
* Bill Sage: Dave Fuller
* Tonye Patano: Clarice
* Julito McCullum: Rodrigo
* Clare Foley: Mary Paige
* Lily Pilblad: Jeanne
* Renée Elise Goldsberry: Cynthia Barnes
* Sarah Sokolovic: Maveen Lyttle
* Jack Gore: Tommy

## Erreferentziak

* ↑ EiTB. (2018/11/27). 'La Noche De...' saioak 'Secretos de un crimen' pelikula estreinatuko du gaur gauean. .

## Kanpo estekak

* Datuak: Q14833925
# Everton (Bedfordshire)

Everton, Ingalaterrako erdialdean dagoen herri bat da, Bedfordshire konderrian.
2011n 523 biztanle zituen.
* Datuak: Q1520276
* Multimedia: Everton, Bedfordshire / Q1520276